stanford-oval/wikipedia huggingface dataset:
לאב (נהר)
השם

מקור השם של הנהר - "לאב" הוא פועל יוצא משינוי מסוג "שיכול עיצורים" (מטתזה) של השם הטרום-סלאבי "אַלְבּ".
שם זה דומה לזה של נהר לאבה או אלבה (אַלבּיס) במרכז אירופה, שמשמעותו בשפות גרמאניות "נהר" (הודו-אירופיות כמו השפות הסלאביות).
גורני לאב (לאב העילי)

מקור הלאב בהרי קופאוניק, בין הפסגות פילאטוביצה ובלה סטנה, בגבול בין חבל קוסובו לתחום שבשליטת סרביה בימינו. מקור הנהר הוא ביישוב פאלאטנו או ורחולאב במיזוג הנחלות מורגולסקה רקה ורצ'יצה . הוא זורם  אחר כך דרומה, חוצה את האזור "גורני לאב" (לאב העילי) דרך הכפרים מרינצה, בלה סטנה, מורגולה, ברֶצֶה ומטוחיה, וקולט את מימיהם של מספר נחלות מהרי קופאאוניק, אחר כך עובר את הכפר דונְיה פּאקאשטיצה ונכנס לשדה מאלו קוסובו.
מאלו קוסובו

אזור מאלו קוסובו שוכן בין הרי קופאאוניק בצפון ופרוגובאץ בדרום, ולהבדיל מגורני לאב, הוא מיושב באוכלוסייה צפופה. אחרי הכפרים דוברי דו, בייצ'ינה, פראנה ולטאנצה, מגיע הנהר לעיר פודוייבו. במקום הזה פונה הנהר מעט דרומית-מערבית ובבקעה שלו עוברת מסילת הברזל והכביש העיקרי ניש-פרישטינה. אחרי הכפר כגדול גלאבניק, ביישוב לוז'אנה מקבל הלאב משמאל את היובל בטלאבה, וביישוב דונייה ליופצ'ה, מקבל מימין את יובלו הראשי, קצ'נדולסקה רקה.
וליקו קוסובו

בכפרים ואני דו ובסינייה, פונה הלאב לאט מערבה, עובר דרך הכפרים רשקובו, מיולשבו, פרילוז'ייה ובווליקה רקה, - בכפר סטאנובץ, על יד העיר ווצ'טרן, נשפך לנהר סיטניצה.
קטעי היסטוריה

קרוב למקורות הלאב נמצאות חורבות של ארמון מימי הביניים של המלך הסרבי מילוטין (1321-1282) במקום שנקרא ורחלאב, בסרבית - "מקור הלאב".
ב-15 ביוני 1389 לפי לוח השנה היוליאני או 28 ביוני 1989 לפי לוח השנה הגרגוריאני התקיים קרב קוסובו או קרב שדה השַחֲרור בין הסרבים ובני בריתם לטורקים העות'מאנים, במקום המפגש בין הנהר לאב לנהר סיטניצה.
בעת מבצע כוח מאוחד ב־1 במאי 1999 בשעת ההפצצות האוויריות של כוחות נאט"ו על הגשר שעל הלאב בלוז'אנה, על ידי פודוייבו, פגז ששוגר ממטוס פגע באוטובוס נוסעים "ניש אקספרס" שחצה את הגשר, וגרם למותם של 60 נוסעים, רובם אלבנים מפודוייבס, לרבות 15 ילדים ואשה הרה. פגז אחר פגע באמבולנס שהגיע מפרישטינה לטפל בנפגעים. בדוח של הארגון Human rights watch (באתר סוכנות האו"ם לפליטים) (תקרית 41).  צוין ששלטונות סרביה דיווחו כי נהרגו 47 אנשים ו-16 נפצעו קשה.
לקריאה נוספת

1936 Županić, Niko Značenje barvnega atributa v imeny Crvena Hrvatska
בכנס הגאוגרפים והאתנוגרפים הסלאבים בסופיה ב-18 באוגוסט 1936 ע' 362 Etnolog 10.11.1937
Orel, Vladimir. A Handbook of Germanic Etymology. Leiden, Netherlands: Brill, 2003: 13
הערות שוליים

↑  1937 N.Županić
↑  V.Orel 2003
↑  פגיעות באזרחים בהפפצות נאט"ו בקוסובו
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאב (נהר)".
לורנס (מסצ'וסטס)

ערך זה עוסק בעיר במסצ'וסטס. אם התכוונתם למשמעות אחרת, ראו .
| --- | --- |
דגל לורנסדגל לורנס

נהר מרימק העובר בלורנס
 מדינה:  ארצות הברית ארצות הברית
 מדינה:  מסצ'וסטס מסצ'וסטס
 מחוז:  מחוז אסקס
 תאריך ייסוד:  1655
 שטח:  19.2 קמ"ר
 גובה:  15 מטרים
 אוכלוסייה:  ‏
  ‑ בעיר:  89,143 (1 באפריל 2020)
  ‑ צפיפות:  10,009.4 נפש לקמ"ר (2010)
 קואורדינטות:  42°42′25″N 71°09′49″W﻿ / ﻿42.706944444444°N 71.163611111111°W﻿ / 42.706944444444; -71.163611111111 
 אזור זמן:  UTC -5
 http://www.cityoflawrence.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לורנס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לורנס(למפת מסצ'וסטס רגילה) בוסטון ספרינגפילד ווסטר לוול קיימברידג' ניו בדפורד פיטספילד פלימות' ניו המפשייר ורמונט ניו יורק  קונטיקט רוד איילנד  האוקיינוס האטלנטי לורנס(למפת מסצ'וסטס מוגדלת) בוסטון ספרינגפילד ווסטר לוול קיימברידג' ניו בדפורד פיטספילד פלימות' ניו המפשייר ורמונט ניו יורק  קונטיקט רוד איילנד  האוקיינוס האטלנטי לורנס  he tabBackground:;tabBorder:#aaa;defaultTab:0;
לורנס (באנגלית: Lawrence) היא עיר במדינת מסצ'וסטס שבארצות הברית. היא נמצאת במחוז אסקס שבמערב המדינה ויושבת בתוך עמק מרימק סמוך לנהר מרימק. על-פי סקר אוכלוסין משנת 2010 מונה אוכלוסיית העיר 76,377 איש.
היסטוריה

המתיישבים הראשונים באזור היו מהגרים אירופאים שבאו אליו בשנת 1655 בשל קרבתו לנהר. העיר הוקמה רשמית ב-1845 כאשר הוכרז על הקמת המחוז. בעיר התפתחה תעשיית טקסטיל ורוב תושביה התפרנסו ממנה.
בשנת 1912 פרצה בעיר שביתת פועלים שנודעה בשם שביתת הטקסטיל של לורנס. היא פרצה בעקבות הרעת תנאיהם של הפועלים, בעיקר הנשים, וקיצוצים בשכרם. השביתה עוררה הדים נרחבים ברחבי ארצות הברית והלחץ על המעסיקים גרם להטבת תנאי הפועלים בארצות הברית כולה.
עד לשנת 1950 הייתה לורנס גם מרכז גדול לעיבוד צמר. ירידתו של הענף גרמה למשבר קשה בעיר והביאה להגירה שלילית של עשרות אלפי איש מן העיר.
משנות ה-60 החלה העיר להתמלא במהגרים זרים שנמשכו לעיר בגלל אפשרויות הדיור המוזלות. המתח בין המעמדות בעיר הביאו לגלים של מהומות שפרצו בעיר בשנות ה-80 וה-90. אחוז הפשיעה, שהיה גבוה מן הממוצע בארצות הברית, החל לרדת רק בשנות ה-2000 לאחר השקעות בחינוך ופעילות עסקית שחודשה בעיר.
לנקסטר (לנקשייר)

| --- | --- |
סמל לנקסטרסמל לנקסטר
מבט על לנקסטר מגשר קרלייל
מבט על לנקסטר מגשר קרלייל
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  צפון-מערב אנגליה
 מחוז:  לנקשייר לנקשייר
 שפה רשמית:  אנגלית 
 גובה:  9.0 מטרים
 אוכלוסייה:  ‏
  ‑ בעיר:  52,234 (2011)
 קואורדינטות:  54°02′56″N 2°48′05″W﻿ / ﻿54.048888888889°N 2.8013888888889°W﻿ / 54.048888888889; -2.8013888888889 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לנקסטר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים לנקסטר(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי לנקסטר(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי לנקסטר  he tabBackground:;tabBorder:#aaa;defaultTab:0;
 
לנקסטר (באנגלית: Lancaster) היא עיר ומועצה מקומית במחוז לנקשייר שבצפון-מערב אנגליה. העיר, השוכנת סמוך לנהר לון, היא עיר מרכזית במחוז לצד הבירה פרסטון, ומשמה נגזר שם המחוז, כמו גם שמו של בית לנקסטר. מקורה של דוכסות לנקסטר, בראשה עומד צ'ארלס השלישי, מלך  הממלכה המאוחדת, הוא באזור זה.
כפיר גולן

| --- | --- |
אין תמונה חופשית
 לידה:  10 ביוני 1974 (בן 50)
 מידע כללי
 מדינה:  ישראל ישראל
 משקל:  71 ק"ג 
 גובה:  1.77 מטר
 ספורט
 ענף ספורט:  אתלטיקה
 תת-ענף:  ריצת 100 מטר, ריצת 200 מטר, ריצת שליחים 4x100 מטר
 מועדון:  מכבי נתניה ואתלטי כיוונים ב"ש
 מאמן:  מני פלד
 הישגים
 שיאים אישיים:  100 מטר: 10.46 שניות (1997)  200 מטר: 21.41 שניות (1994)
 
כפיר גולן (נולד ב-10 ביוני 1974) הוא אתלט ישראלי בעבר. הוא זכה בתואר אלוף ישראל 5 פעמים, בריצת 100 מטר ובריצת 200 מטר. הוא השתתף במשחקים האולימפיים (סידני 2000) ובאליפות העולם (אדמונטון 2001) בריצת שליחים 4x100 מטר וכן באליפות העולם (גטבורג 1995) ובאליפות אירופה (הלסינקי 1994) בריצת 100 מטר.
ביוגרפיה

גולן התאמן בקבוצת מכבי נתניה בהדרכת מני פלד.
באליפות ישראל באתלטיקה שנערכה בסוף יוני 1994 זכה גולן בשתי מדליות זהב, בריצת 100 מטר בתוצאה של 10.69 שניות, ובריצת 200 מטר בשיא אישי חדש של 21.41 שניות. חודש לאחר מכן, באליפות אירופה באתלטיקה שנערכה בהלסינקי פינלנד באוגוסט אותה שנה הוא סיים במקום 37 בריצת 100 מטר בתוצאה של 10.72 שניות.
באליפות ישראל באתלטיקה שנערכה בשנת 1995 הגן גולן על תאריו וזכה בשתי מדליות זהב, בריצת 100 מטר בתוצאה של 10.76 שניות, ובריצת 200 מטר בתוצאה של 21.87 שניות. חודש לאחר מכן, באליפות העולם שנערכה בגטבורג, שוודיה באוגוסט אותה שנה, הוא סיים במקום 64 בריצת 100 מטר בתוצאה של 10.71 שניות.
באליפות ישראל באתלטיקה שנערכה בשנת 1996 הגן גולן על תוארו וזכה במדליית זהב, בריצת 100 מטר בתוצאה של 10.59 שניות.
באליפות ישראל באתלטיקה שנערכה בשנת 1997 קבע גולן בריצת 100 מטר שיא אישי חדש של 10.46 שניות.
באולימפיאדת סידני (2000) סיים גולן במקום 26 בריצת שליחים 4x100 מטר ביחד עם גדעון יבלונקה, טומי כפרי ואלכסנדר פורחומובסקי בתוצאה של 39.76 שניות.
באליפות העולם באתלטיקה שנערכה באדמונטון, קנדה בשנת 2001 סיים גולן במקום 16 בריצת שליחים 4x100 מטר ביחד עם טומי כפרי, גדעון יבלונקה ואלכס פורחומובסקי בתוצאה של 39.39 שניות. בשלב המוקדמות הרביעייה הישראלית קבעה את התוצאה השנייה בטיבה של נבחרת ישראלית, 39.13 שניות ועלתה מהמקום ה-14. לאחר פסילתן של ארצות הברית (המנצחת) וצרפת בשל אמרוץ של חלק מהאתלטים שלהן, דורגה ישראל במקום 14.
שיאים אישיים

ריצת 100 מטר: 10.46 שניות (1997)
ריצת 200 מטר: 21.41 שניות (1994)
ריצת 400 מטר: 49.8 שניות (2003)
הערות שוליים

↑  50 התוצאות הטובות בכל הזמנים - ריצת שליחים 4x100 מטר באתר איגוד האתלטיקה בישראל
↑  תוצאות רשמיות מאליפות אירופה באתלטיקה, ריצת 100 מטר, הלסינקי 1994
↑  תוצאות רשמיות מאליפות העולם באתלטיקה, ריצת שליחים 4x100 מטר, אדמונטון 2001
↑  50 התוצאות הטובות בכל הזמנים - ריצת 100 מטר באתר איגוד האתלטיקה בישראל
↑  50 התוצאות הטובות בכל הזמנים - ריצת 200 מטר באתר איגוד האתלטיקה בישראל
|  משלחת ישראל לאולימפיאדת סידני (2000)  |
| --- | --- | --- |
|  אתלטיקה | אלכס אברבוך • כפיר גולן • גדעון יבלונקה • טומי כפרי • קונסטנטין מטוסביץ' • רוגל נחום • אלכסנדר פורחומובסקי • דני קרסנוב |  |
|  ג'ודו | אורית בראון • אריק זאבי • גיל עופר |  |
|  היאבקות | מיכאל ביילין • יורי יבסייצ'יק • גוצ'ה ציציאשווילי |  |
|  התעמלות אמנותית | אור טוקייב |  |
|  סיף | איילת אוחיון |  |
|  קליעה | אלכסנדר דנילוב • גיא סטריק |  |
|  קיאק | רועי ילין • ליאור כרמי • לריסה פסחוביץ' • רמי צור •  מיכאל קולגנוב |  |
|  שחייה | אורן אזרד • איתן אורבך • ורד בורוכובסקי • עדי ביכמן • יואב ברוק • יואב גת • מיקי חליקה • יואב מאירי • אלכסיי מנז'ולה • טל שטריקר |  |
|  שיט | עמית ענבר • מיכל היין • אלעד רונן • אלי צוקרמן • ענת פבריקנט • שני קדמי |  |
| --- | --- |
בקרת זהויות :  World Athletics: 14199264
לונדון טאוורס

לונדון טאוורס (באנגלית: London Towers) הייתה קבוצת כדורסל מקצועית מלונדון, אנגליה, ששיחקה ברוב שנותיה בליגת העל הבריטית.
המועדון זכה להצלחה בשנות ה-90 ובתחילת שנות ה-2000, השיג שלוש אליפויות בריטניה והתחרה באופן קבוע בתחרויות אירופיות כמו היורוליג והיורוקאפ. לאחר מספר שנים של דעיכה, קשיים כלכליים ובעיות אולם, הבעלים הוציא את הקבוצה מליגת העל ב-2006 והמועדון פורק ב-2009.
היסטוריה

הקבוצה, שבסיסה בלונדון, הוקמה בתור טאוור האמלטס (Tower Hamlets) ברובע באותו שם, ונכנסה ל-NBL, הליגה האנגלית הראשונה והשנייה בבריטניה, ב-1984. עד 1989 הם סיימו כל עונה במקום ה-11, מתוך אחת-עשרה הקבוצות בליגה, והיו אמורים לרדת ליגה. עם זאת, ליגת העל הבריטית סבלה אז ממשבר קבוצות ועמדה להצטמצם לשבע קבוצות בלבד. המועדון התקבל לליגה המקצועית הבכירה במדינה כנציג לונדון, ומותג מחדש כלונדון דוקלנדס (London Docklands) לקראת עונת 1989/90.
ב-1991 שונה שמו של המועדון שונה ללונדון טאוורס, ובעונת 1992/93 הקבוצה כבר סיימה במקום השלישי.
בשנת 1994 הטאוורס עברו לצפון לונדון למתחם הארנה של ומבלי. בוומבלי היו העונות הטובות ביותר שלהם, והטאוורס זכו באליפות הליגה וב-BBL טרופי.
בעונת 1996/97 הטאוורס שיחקו לראשונה באירופה, כשהם מתחרים ביורוקאפ. לאחר שהעפילו משלב הבתים עם מאזן 4–6, הם הודחו מהתחרות בסיבוב הנוקאאוט הראשון כשהפסידו לאבטודור סראטוב הרוסית בהפרש של חמש נקודות בסיכום. בעונה שלאחר מכן הם גם לקחו חלק ביורוקאפ, אולם הפעם הם סיימו בתחתית הבית עם מאזן 1–9.
הטאוורס המשיכו להיות אחת הקבוצות המובילות של ליגת הכדורסל הבריטית, והם זכו בתוארי הבית הדרומי וב-BBL טרופי. הטאוורס המשיכו להתחרות בקביעות בתחרויות אירופיות כמו גביע ספורטה, הליגה הצפון אירופית ואפילו ביורוליג היוקרתי במשך שתי עונות, באחת מהן אימן אותם המאמן (שלימים זכה באליפות ה-NBA) ניק נרס.
למרות שעבדו על תוכניות לבנות אולם משלהם במשך מספר שנים, תוך חיבור עם הקהילה ועבודת הפיתוח שלהם, בשנת 2006 פרשה הקבוצה הראשונה של לונדון טאוורס מה-BBL, ל"הפסקה של שנה". הקבוצה השנייה של המועדון, לונדון טאוורס II, המשיכה לשחק בליגה השלישית במשך כמה עונות, לפני שגם היא התפרקה.
עונה אחרי עונה

| עונה | ליגה | רמה | עונה סדירה> מק' | עונה סדירה> מש' | עונה סדירה> נ' | עונה סדירה> ה' | עונה סדירה> נק' | עונה סדירה> % | פלייאוף | גביע | טרופי | מאמן |
| --- | --- | --- | --- | --- | --- | --- | --- | --- | --- | --- | --- | --- |
לונדון דוקלנדס
| 1989/90 | BBL | 1 | 8 | 28 | 2 | 26 | 4 | 0.071 | לא העפילה | שמינית גמר | שלב הבתים |  |
| 1990/91 | BBL | 1 | 9 | 24 | 1 | 23 | 2 | 0.041 | לא העפילה | שמינית גמר | שלב הבתים |  |
לונדון טאוורס
| 1991/92 | BBL | 1 | 4 | 30 | 21 | 9 | 42 | 0.700 | חצי גמר | שמינית גמר | חצי גמר |  |
| 1992/93 | BBL | 1 | 3 | 33 | 25 | 8 | 50 | 0.757 | חצי גמר | שמינית גמר | שלב הבתים |  |
| 1993/94 | BBL | 1 | 5 | 36 | 21 | 15 | 42 | 0.583 | רבע גמר | שמינית גמר | שלב הבתים | מארק דאנינג |
| 1994/95 | BBL | 1 | 3 | 36 | 28 | 8 | 56 | 0.777 | חצי גמר | רבע גמר | שלב הבתים |  |
| 1995/96 | BBL | 1 | 1 | 36 | 32 | 4 | 64 | 0.889 | סגנות | זכייה | זכייה | קווין קיידל |
| 1996/97 | BBL | 1 | 2 | 36 | 26 | 10 | 52 | 0.722 | זכייה | חצי גמר | זכייה | קווין קיידל |
| 1997/98 | BBL | 1 | 6 | 36 | 23 | 13 | 46 | 0.638 | חצי גמר | חצי גמר | סגנות | קווין קיידל |
| 1998/99 | BBL | 1 | 3 | 36 | 24 | 12 | 48 | 0.667 | זכייה | שמינית גמר | רבע גמר | לינו פראטין |
| 1999/00 | BBL S | 1 | 1 | 34 | 23 | 11 | 46 | 0.676 | חצי גמר | רבע גמר | זכייה | רון אבגלן |
| 2000/01 | BBL S | 1 | 1 | 34 | 27 | 7 | 54 | 0.794 | חצי גמר | חצי גמר | התחרתה ביורוליג | ניק נרס |
| 2001/02 | BBL S | 1 | 1 | 32 | 21 | 11 | 42 | 0.656 | חצי גמר | שמינית גמר | חצי גמר | לינו פראטין דייוויד לינדסטורם |
| 2002/03 | BBL | 1 | 7 | 40 | 19 | 21 | 38 | 0.475 | רבע גמר | חצי גמר | סגנות | דייוויד לינדסטורם |
| 2003/04 | BBL | 1 | 3 | 36 | 23 | 13 | 46 | 0.638 | חצי גמר | חצי גמר | חצי גמר | רובי פירס |
| 2004/05 | BBL | 1 | 3 | 40 | 29 | 11 | 58 | 0.725 | רבע גמר | סיבוב ראשון | חצי גמר | רובי פירס |
| 2005/06 | BBL | 1 | 4 | 40 | 22 | 18 | 44 | 0.550 | רבע גמר | סגנות | שלב הבתים | רובי פירס |
כפר ביש

כְּפַר בִּישׁ הייתה עיירה יהודית גדולה בשפלת יהודה, אשר נזכרת מספר פעמים בספרות חז"ל וכן בכתבי יוסף בן מתתיהו.
הראשון להזכירה הוא יוסף בן מתתיהו, בספרו מלחמות היהודים, שם הוא מציין כי במהלך המרד הגדול, אספסיאנוס הטיל מצור על עיר זו באמצעות מפקדו קראליוס, אשר עמד בראש חיל רגלים ופרשים שערך מסע כיבוש של שפלת יהודה. לדברי יוסף בן מתתיהו, חומת העיר הייתה חזקה מאוד, ועל כן ציפו הרומאים כי המצור יארך זמן רב, אך במפתיע נכנעו בני העיר והסגירו עצמם לידי הרומאים.
במקורות חז"ל, נזכר היישוב בתלמוד הבבלי, בתלמוד הירושלמי ובמדרש איכה רבה כעיירה יהודית גדולה מאוד ביהודה שחרבה במהלך מרד בר כוכבא, לצד כפר שחליים וכפר דיכרין:
”אמר רב אסי ששים רבוא עיירות היו לו לינאי המלך בהר המלך וכל אחת ואחת היו בה כיוצאי מצרים חוץ משלש שהיו בהן כפלים כיוצאי מצרים, אלו הן - כפר ביש כפר שיחליים כפר דכריא. כפר ביש דלא יהבי ביתא לאושפיזא, כפר שיחליים שהיתה פרנסתן מן שחליים, כפר דכריא אמר רבי יוחנן שהיו נשותיהן יולדות זכרים”.
הארכאולוגים בועז זיסו ואמיר גנור הציעו לזהות את כפר ביש עם חורבת בורגין שבפארק עדולם בשפלת יהודה, הן בשל ביצוריה המרשימים והממצאים מתקופת המרידות, הן בשל קרבתה לחורבת עתרי המזוהה עם "כפתרא" הנזכרת אצל יוסף בן מתתיהו כסמוכה לכפר ביש, והן בשל השתמרות השם "ביש" בחורבה קטנה השוכנת מדרום לחורבה זו – ח'רבת אלביס.
לקריאה נוספת

י' אליצור, שמות מקומות קדומים בארץ ישראל השתמרותם וגלגוליהם, הוצאת האקדמיה ללשון העברית ויד יצחק בן-צבי, ירושלים, תשע"ב, עמ' 433.
ב' זיסו, היישוב הכפרי בהרי ושפלת יהודה משלהי תקופת הבית השני עד לדיכוי מרד בר-כוכבא, עבודת דוקטורט, האוניברסיטה העברית ירושלים.
הערות שוליים

↑  מלחמות היהודים, פרק תשיעי, 552-554.
↑  תלמוד בבלי, מסכת גיטין, דף נ"ז, עמוד א', וכן בשינויי נוסח תלמוד ירושלמי, מסכת תענית,  פרק ד', הלכה ה', וכן איכה רבה, פרשה ב, ד'.
ערך זה הוא קצרמרבנושא ארכאולוגיה ובנושא תולדות עם ישראל. אתם מוזמנים לתרום לוויקיפדיה ו.
לוקה מיליבוייביץ'

לוקה מיליבוייביץ' (באנגלית: Luka Milivojević; בסרבית: Лука Миливојевић; נולד ב-7 אפריל 1991) הוא כדורגלן סרבי, שמשחק בתור קשר.
קריירת מועדונים

העונה הראשונה של מיליבוייביץ' בקבוצה בוגרת הייתה עם מועדון עיר הולדתו, Radnički Kragujevac בעונת 2007/08, אז שיחקה בליגה הסרבית מערב. בסוף אותה עונה עבר לשחק בליגה הבכירה במדינה בקבוצת ראד.
מיליבוייביץ' חתם בכוכב האדום בלגרד ב-19 בדצמבר 2011. הגעתו לכוכב האדום נבעה במידה רבה מרצונו של המאמן רוברט פרוסינצ'קי, שהאמין בסרבי.
ב-26 ביולי 2013, חתם מיליבוייביץ' לחמש שנים באנדרלכט הבלגית. ב-1 בספטמבר 2014 הצטרף לאולימפיאקוס בהשאלה מאנדרלכט.
בסיום עונת 2014/15, הביע מיליבוייביץ' את רצונו להישאר במועדון היווני. ב-4 ביוני 2015, אנדרלכט אישרה כי הגיעה להסכם עם אולימפיאקוס להעברה קבועה של מיליבוייביץ' והוא הצטרף לאלופת יוון בחוזה לארבע שנים, תמורת תשלום של 2.3 מיליון יורו. ב-30 ביוני 2015, דחתה אולימפיאקוס הצעה של פנרבחצ'ה בגובה 5 מיליון אירו על השחקן.
ב-31 בינואר 2017, מיליבוייביץ' חתם בקריסטל פאלאס בחוזה לשלוש וחצי. ב-10 באפריל 2017, הוא הבקיע את שערו הראשון עבור פאלאס בבעיטת עונשין בניצחון הביתי 3:0 על ארסנל. בעונת 2017/18, מיליבוייביץ' סיים כמלך השערים של פאלאס עם 10 שערים כאשר הנשרים התאוששו מפתיחת עונה גרועה וסיימו במקום ה-11 בליגה תחת המאמן החדש רוי הודג'סון.
באוגוסט 2019, מיליבוייביץ' חתם על הארכת חוזה בקריסטל פאלאס עד 2023.
קריירה בינלאומית

את הופעת הבכורה שלו בנבחרת סרביה ערך ב-14 בנובמבר 2012 במשחק ידידות נגד צ'ילה. ב-6 באוקטובר 2017 כבש את שערו הראשון בנבחרת במשחק מוקדמות מונדיאל 2018 נגד אוסטריה. ביוני 2018 הוא נכלל בסגל הנבחרת במונדיאל 2018, שם הוא הופיע בשני משחקים, נגד קוסטה ריקה ונגד שווייץ.
תארים > הכוכב האדום בלגרד

הגביע הסרבי: 2011/2012
תארים > אנדרלכט

אליפות בלגיה: 2013/2014
הסופר קאפ הבלגי: 2014
תארים > אולימפיאקוס

אליפות יוון: 2014/2015, 2015/2016
גביע יווני: 2014/2015
הערות שוליים

↑  Luka Milivojević potpisao za Zvezdu, Novimagazin.rs
↑  Anderlecht cède définitivement Luka Milivojevic à Olympiacos, sudinfo.be (בצרפתית)
↑  Crystal Palace 2017/18 Premier League season review, Sky Sports (באנגלית)
↑  Luka Milivojevic signs Palace contract extension, www.cpfc.co.uk (באנגלית)
↑  "Soccer: Krstajic names Serbia's final 23-man World Cup squad". Reuters (באנגלית). 2018-06-01. נבדק ב-2020-08-05.
| נבחרת סרביה – מונדיאל 2018 |
| --- | --- | --- |
|  1 סטויקוביץ' •  2 רוקאבינה •  3 טושיץ' •  4 מיליבוייביץ' •  5 ספאיץ' •  6 איוואנוביץ' •  7 ז'יבקוביץ' •  8 פריוביץ' •  9 מיטרוביץ' •  10 טאדיץ' •   11 קולארוב •  12 ראיקוביץ' • 13 ולקוביץ' •  14 רודיץ' • 15 מילנקוביץ' • 16 גרוייץ' • 17 קוסטיץ' • 18 רדוניץ' • 19 יוביץ' • 20 מילינקוביץ'-סאביץ' • 21 מאטיץ' • 22 לייאיץ' • 23 דמיטרוביץ' • מאמן: קרסטאיץ' |  1 סטויקוביץ' •  2 רוקאבינה •  3 טושיץ' •  4 מיליבוייביץ' •  5 ספאיץ' •  6 איוואנוביץ' •  7 ז'יבקוביץ' •  8 פריוביץ' •  9 מיטרוביץ' •  10 טאדיץ' •   11 קולארוב •  12 ראיקוביץ' • 13 ולקוביץ' •  14 רודיץ' • 15 מילנקוביץ' • 16 גרוייץ' • 17 קוסטיץ' • 18 רדוניץ' • 19 יוביץ' • 20 מילינקוביץ'-סאביץ' • 21 מאטיץ' • 22 לייאיץ' • 23 דמיטרוביץ' • מאמן: קרסטאיץ' | סרביה |
כריסטיאן גולומייב

כריסטיאן צווטאנוב גולומייב (בבולגרית: Кристиан Цветанов Голомеев; ביוונית: Κριστιάν Τσβετάνοφ Γκολομέεβ; נולד ב-4 ביולי 1993) הוא שחיין יווני יליד בולגריה, סגן אלוף העולם (קוואנגג'ו 2019) וסגן אלוף אירופה (גלאזגו 2018) במשחה ל-50 מטר חופשי.
גולומייב מתנשא לגובה של 2.02 מטר, הגבוה מבין שחייני תבל, ברמה העולמית.
ביוגרפיה

גולומייב נולד בולינגראד, בולגריה. אמו, כריסטינה גולומייבה, נפטרה בלידתו בשל טעות רפואית. אביו, צווטאן גולומייב(אנ')‏ (1.95 מטר), שחיין אולימפי מפורסם בבולגריה, השתתף בשתי אולימפיאדות (מוסקבה 1980 וסיאול 1988), סיים במקום 15 במשחה ל-100 מטר חופשי בסיאול, החליט להגר לייוון הסמוכה איתו ועם שני אחיו הגדולים, ניקולה ואיוואן, על מנת לחפש חיים טובים יותר. מגיל צעיר הוא החל לשחות. בשנת 2010 נפטר אביו מסרטן לאחר מאבק של שמונה חודשים במחלה.
ביוגרפיה > 2011

באליפות העולם לנוער שנערכה בלימה, פרו בשנת 2011 זכה גולומייב במדליית ארד במשחה ל-50 מטר חופשי בתוצאה של 22.80 שניות, אחרי קמרון מקאבוי מאוסטרליה (22.69 שניות) ואיטור מרטינז רודריגז מבספרד (22.72 שניות).
ביוגרפיה > 2012

באליפות אירופה שנערכה בדברצן, הונגריה בסוף מאי 2012 סיים גולומייב במקום רביעי עם עוד 3 שחיינים במשחה ל-50 מטר חופשי בתוצאה של 22.22 שניות, 4 מאיות איטי ממדליית ארד. נוסף לכך, הוא סיים במקום 20 במשחה ל-100 מטר חופשי בתוצאה של 49.89 שניות ובמקום שישי במשחה שליחים 4x100 מטר מעורב בתוצאה של 3:37.24 דקות.
באולימפיאדת לונדון (2012) סיים גולומייב במקום 31 במשחה ל-100 מטר חופשי בתוצאה של 50.08 שניות.
ביוגרפיה > 2013

באליפות העולם שנערכה בברצלונה באוגוסט 2013 סיים גולומייב במקום 24 במשחה ל-50 מטר חופשי בתוצאה של 22.62 שניות.
ביוגרפיה > 2014

באליפות אירופה שנערכה בברלין, באוגוסט 2014 סיים גולומייב במקום שביעי במשחה ל-50 מטר חופשי בתוצאה של 22.13 שניות. בשלב חצי הגמר הוא קבע תוצאה של 21.96 שניות. נוסף לכך, הוא סיים במקום 16 במשחה ל-100 מטר חופשי בתוצאה של 49.73 שניות, בשלב המוקדמות הוא קבע תוצאה של 49.49 שניות.
ביוגרפיה > 2015

באליפות העולם שנערכה בקאזאן באוגוסט 2015 סיים גולומייב במקום שביעי במשחה ל-50 מטר חופשי בתוצאה של 21.98 שניות. בשלב המוקדמות הוא קבע שיא לאומי חדש של 21.87 שניות, ועלה שלישי לשלב חצי הגמר. בשלב חצי הגמר הוא קבע תוצאה של 21.89 שניות ועלה שישי לגמר. נוסף לכך, הוא סיים במקום 20 במשחה ל-100 מטר חופשי בתוצאה של 49.12 שניות, במקום 24 במשחה ל-50 מטר פרפר בתוצאה של 23.96 שניות, במקום 14 במשחה שליחים 4x100 מטר חופשי בתוצאה של 3:16.83 דקות, כשחיין רביעי הוא שחה ב"זינוק שליחים" תוצאה של 48.44 שניות ובמקום 14 במשחה שליחים 4x100 מטר מעורב בתוצאה של 3:37.86 דקות, כשחיין רביעי הוא שחה ב"זינוק שליחים" תוצאה של 48.57 שניות.
ביוגרפיה > 2016

באליפות אירופה שנערכה בלונדון, במאי 2016 סיים גולומייב 3 פעמים במקום רביעי, במשחה ל-50 מטר חופשי בתוצאה של 21.89 שניות, 4 מאיות איטי ממדליית ארד, במשחה שליחים 4x100 מטר מעורב בתוצאה של 3:14.42 דקות, 12 מאיות איטי ממדליית ארד ו-13 מאיות איטי ממדליית כסף, כשחיין רביעי הוא שחה ב"זינוק שליחים" תוצאה 48.04 שניות ובמשחה שליחים 4x100 מטר מעורב בתוצאה של 3:34.41 שניות, 29 מאיות איטי ממדליית ארד, כשחיין רביעי הוא שחה ב"זינוק שליחים" תוצאה של 47.60 שניות, התוצאה השנייה בטיבה אחרי פלורן מנודו מצרפת (47.55 שניות), מבין כל שחייני החופשי. נוסף לכך, הוא סיים במקום 11 במשחה ל-100 מטר חופשי בתוצאה של 48.92 שניות.
באולימפיאדת ריו דה ז'ניירו (2016) הוא סיים במקום 13 במשחה ל-50 מטר חופשי בתוצאה של 21.98 שניות. בשלב המוקדמות הוא קבע תוצאה של 21.93 שניות ועלה מהמקום העשירי לשלב חצי הגמר. הוא סיים במקום 20 במשחה ל-100 מטר חופשי בתוצאה של 48.68 שניות, במקום עשירי במשחה שליחים 4x100 מטר חופשי בתוצאה של 3:14.62 דקות, כשחיין שני הוא שחה ב"זינוק שליחים" תוצאה של 47.43 שניות, התוצאה השלישית בטיבה בשלב המוקדמות מבין כל השחיינים ובמקום 15 במשחה שליחים 4x100 מטר מעורב בתוצאה של 3:36.75 דקות, כשחיין רביעי הוא שחה ב"זינוק שליחים" תוצאה של 47.93 שניות, התוצאה השביעית בטיבה בשלב המוקדמות מבין כל שחייני החופשי.
ביוגרפיה > 2017

באליפות העולם שנערכה בבודפשט ביולי 2017 סיים גולומייב במקום שביעי במשחה ל-50 מטר חופשי בתוצאה של 21.73 שניות. בשלב המוקדמות הוא קבע שיא לאומי חדש של 21.69 שניות, ועלה שלישי לשלב חצי הגמר. בשלב חצי הגמר הוא קבע תוצאה של 21.71 שניות ועלה שישי לגמר. נוסף לכך, הוא סיים במקום 20 במשחה ל-100 מטר חופשי בתוצאה של 48.88 שניות, במקום 20 במשחה ל-50 מטר פרפר בתוצאה של 23.85 שניות, מבמקום 11 במשחה שליחים 4x100 מטר חופשי בתוצאה של 3:16.92 דקות, כשחיין רביעי הוא שחה ב"זינוק שליחים" תוצאה של 47.87 שניות, התוצאה השישית בטיבה בשלב המוקדמות מבין כל השחיינים ובמקום 14 במשחה שליחים 4x100 מטר מעורב בתוצאה של 3:35.93 דקות, כשחיין רביעי הוא שחה ב"זינוק שליחים" תוצאה של 47.73 שניות, התוצאה השלישית בטיבה בשלב המוקדמות מבין כל שחייני החופשי.
ביוגרפיה > 2018

באליפות אירופה שנערכה בגלאזגו, סקוטלנד באוגוסט 2018 זכה גולומייב במדליית כסף במשחה ל-50 מטר חופשי בשיא לאומי חדש של 21.44 שניות, אחרי בן פראוד מבריטניה (21.34 שניות) ולפני אנדראה ורגני מאיטליה (21.68 שניות). בשלב המוקדמות הוא קבע תוצאה של 21.68 ועלה ראשון לשלב חצי הגמר. בשלב חצי הגמר הוא קבע שיא לאומי חדש של 21.52 שניות ועלה רביעי לשלב הגמר. נוסף לכך, הוא סיים במקום רביעי במשחה ל-50 מטר פרפר בתוצאה של 23.19 שניות, במקום חמישי במשחה שליחים 4x100 מטר חופשי בתוצאה של 3:14.52 דקות, כשחיין רביעי הוא שחה ב"זינוק שליחים" תוצאה של 47.51 שניות.
ביוגרפיה > 2019 > סגן אלוף עולם

באליפות העולם שנערכה בקוואנגג'ו, קוריאה הדרומית בסוף יולי 2019 זכה גולומייב במדליית כסף במשחה ל-50 מטר חופשי בצוותא עם ברונו פרטוס מברזיל בתוצאה של 21.45 שניות, אחרי קיילב דרסל מארצות הברית שקבע שיא אליפות ושיא לאומי חדש של 21.04 שניות. נוסף לכך, הוא סיים במקום תשיעי במשחה ל-50 מטר פרפר בתוצאה של 23.29 שניות ובמקום עשירי במשחה שליחים 4x100 מטר חופשי בתוצאה של 3:14.44 דקות, כשחיין שני הוא שחה ב"זינוק שליחים" תוצאה של 47.60 שניות, התוצאה השלישית בטיבה בשלב המוקדמות מבין כל השחיינים.
חייו האישיים

בשנת 2018 נישא גלומייב לחברתו, לינדזי מורו גולומייב, מאוניברסיטת אלבמה שבה למד.